***Agility kolegijos tarybos nustatyti reikalavimai Agility treneriams/kandidatams į Agility trenerius***

1. Asmuo, norintis būti įtrauktas į Agility kolegijos Agility trenerių arba kandidatų į Agility trenerius sąrašus, privalo pateikti Agility tarybai elektroniniu paštu savo veiklos aprašą, kuriame pateikiama informacija apie sportininko patirtį ir atitikimą siekiamos kategorijos reikalavimams: tarp jų – pasiektas Agility lygis; Agility seminarai, nurodant tikslias seminarų datas bei trenerius, kuriuose sportininkas dalyvavo; Agility trenerio, pas kurį sportininkas treniravosi rekomendaciją, kurioje nurodoma, kiek laiko sportininkas treniravosi pas trenerį, jei tokia informacija reikalinga kandidato į Agility trenerius atveju; Agility sportininkų sąrašus, Agility trenerių atveju.

2. Agility sportininkų kolegijos taryba įvertina, ar asmuo atitinka nustatytus reikalavimus.

3. Asmuo, norintis gauti Agility kolegijos trenerio statusą, privalo atitikti šiuos reikalavimus:

* asmeniškai kaip sportininkas turi būti pasiekęs A3 lygį;
* ir būti sudalyvavęs bent 3 agility seminaruose pas skirtingus agility trenerius;
* ir būti paruošęs ne mažiau kaip 5 šunis ne žemesnio nei A2 lygio.

4. Asmuo norintis gauti kandidato į Agility trenerius statusą privalo atitikti šiuos reikalavimus:

* asmeniškai kaip sportininkas turi būti pasiekęs ne žemesnį kaip A2 lygi;
* ir būti sudalyvavęs bent 3 agility seminaruose pas skirtingus agility trenerius arba treniravęsis pas agility trenerį ne mažiau nei pusę metų ir gavęs jį treniravusio agility trenerio rekomendaciją.

5. Jei asmuo atitinka nustatytus reikalavimus asmuo įtraukiamas į Agility kolegijos trenerių arba kandidatų į Agility trenerius sąrašus.

6. Agility kolegijos treneriai gali būti kitų organizacijų nariais.

7. Asmenys siekiantys Agility kolegijos trenerio statuso gali mokyti šunis bei ruošti sportininkus Agility varžyboms jei jie yra gavę kandidato į Agility trenerius statusą.

8. Agility treneris ar kandidatas į Agility trenerius turi laikytis etikos normų sportininkų, kitų trenerių bei klubų atžvilgiu.

*Patvirtinta 2016 02 08 Agility sportininkų kolegijos Tarybos posėdyje*